laion/Wikipedia-Exotic huggingface dataset:
მაუსი (კომპიუტერი)

მაუსი ან თაგუნა — კომპიუტერთან მუშაობის დროს ეკრანზე გამოისახება მოციმციმე ვერტიკალური ხარ-კურსორი. კურსორი ეკრანზე გვიჩვენებს სიმბოლოს შეტანის ადგილს. მომხმარებელს შეუძლია გადაადგილოს კურსორი სასურველი მიმართულებით კლავიატურაზე არსებული ისრების აღმნიშვნელი ღილაკების მეშვეობით. კურსორის გამოყენება, განსაკუთრებით გრაფიკულ ინფორმაციასთან მუშაობისას მოუხერხებელია. კურსორის ნაცვლად გამოიყენება მანიპულატორი. ფართო გავრცელება პოვა მანიპულატორებმა სახელწოდებით „თაგვი“(ინგლ. Mouse) და „ტრეკბოლი“. ტრეკბოლი ნაკლებადაა გავრცელებული. თაგვი წარმოადგენს პლასმასის პატარა კოლოფს. თაგვის მდებარეობა ეკრანზე პატარა ისრითაა აღნიშნული. ისრის გადასაადგილებლად საკმარისია გადავაადგილოთ თაგვი სიბრტყეზე. თაგვს ორი ღილაკი აქვს (ემატება მულტიმედია თაგვების ღილაკები). ღილაკებზე თითის დაჭერით კომპიუტერს მიეცემა ბრძანებები. თაგვი მანქანას უერთდება კაბელით, COM1 გამთიშველით ან COM2 შეტანა — გამოტანის ადაპტერით(COM თაგვები უკვე მოძველდა, იხმარებაა ლაზერული და ოპტიკური თაგვები). ვიკისაწყობში არის გვერდი თემაზე: მაუსი (კომპიუტერი) ვიდეო segment ↑ Edwards, Benj (2008-12-09). „The computer mouse turns 40“. Macworld. ციტირების თარიღი: 2009-04-16.
ოპტიკური დისკი

1996 წლიდან ფართო გავრცელება პოვეს კომპაქტ-დისკებმა. დისკის ტევადობა 700 მეგაბაიტია. მასზე ჩაწერილი ინფორმაცია იკითხება დიდი სიჩქარით. ისინი მოხერხებულნი არიან დიდი ინფორმაციის გასავრცელებლად. ბაზარზე გავრცელებულია შემდეგი ტიპის კომპაქტ დისკები და მისი წამკითხველები: CD-R, CD-RW, DVD-R, DVD-RW. CD-R მოწყობილება საშუალებას გვაძლევს მოვახდინოთ მისი მრავალჯერ წაკითხვა, ასევე ეს მოწყობილობა კითხულობს, RW დისკებსაც. R დისკზე შესაძლებელია ინფორმაციის მხოლოდ ერთხელ ჩაწერა. CR-RW მოწყობილობა საშუალებას გვაძლევს ჩავწერით და წავიკითხოთ R და RW დისკები. RW დისკზე ინფორმაციის მრავალჯერ ჩაწერა/წაშლაა შესაძლებელი. DVD-R — CD-R-ის ანალოგიურია მხოლოდ ერთი განსხვავებით, რომ DVD დისკებზე ეტევა გაცილებით მეტი ინფორმაცია, ვიდრე R დისკებზე, მასზე R დისკის ანალოგიურად მხოლოდ ერთხელაა შესაძლებელი ინფორმაციის ჩაწერა. DVD-RW — CD-RW-ს ანალოგიურია.
პრინტერი

პრინტერი — მოწყობილობა, რომლის საშუალებით ინფორმაცია ძირითადად მიიღება ქაღალდზე (შეიძლება გამჭვირვალე ფირზე, ან სხვ.). პრინტერის მრავალი მოდელი არსებობს. ისინი განსხვავდებიან წარმოებით, ინტერფეისით, ფუნქციური შესაძლებლობებით, მოქმედების პრინციპით. პრინტერის საფუძველი რთული ელექტრო მექნიკური მოწყობილობაა. იგი უზრუნველყოფს გამოსახულების ფორმირებას, ქაღალდის გადაადგილებას, საღებავის მიწოდებას და სხვა. პრინტერის შემადგენლობაშია ელექტრული ნაწილი მართვის სქემით და ბუფერული დამახსოვრების მოწყობილობით. გამოსახულების ფორმირებით პრინტერები იყოფა კონტურულ და რასტულ პრინტერებად: კონტურულ პრინტერში სიმბოლოს გამოსახულება უწყვეტი ხაზია და მიიღება ქაღალდზე შემღებავი ლენტის გამოყენებით, ქაღალდზე ნემსის დარტყმის საშუალებით. რასტულ პრინტერში გამოსახულება მიიღება უმცირესი წერტილების ერთობლიობით (წერტილის დიამეტრი 0,1–0,3 მმ). ამჟამად პერსონალურ კომპიუტერებში გამოიყენება მხოლოდ რასტული პრინტერები. წერტილების გადატანის პრინციპით რასტული პრინტერები იყოფა მატრიცულ, ჭავლურ და ლაზერულ პრინტერებად. ვიკისაწყობში არის გვერდი თემაზე: პრინტერი Разбираем картридж струйного принтера (термическая струйная печать)დაარქივებული 2012-04-10 საიტზე Wayback Machine. Описание принципа струйной печати Подробнее о струйных принтерах
ნელსონ როკფელერი

ნელსონ როკფელერი (ინგლ. Nelson Rockefeller) (დ. 8 ივლისი, 1908 — გ. 26 იანვარი, 1979) — ამერიკელი ბიზნესმენი, რესპუბლიკელი პოლიტიკოსი. იყო ნიუ-იორკის შტატის 49-ე გუბერნატორი (1959–1973) და აშშ-ის 41-ე ვიცე-პრეზიდენტი (1974–1977) ჯერალდ ფორდის პრეზიდენტობისას. სხვადასხვა თანამდებობა ეკავა ფრანკლინ რუზველტის, ჰარი ტრუმენისა და დუაიტ ეიზენჰაუერის ადმინისტრაციაში. ვიკისაწყობში არის გვერდი თემაზე: ნელსონ როკფელერი
ალბენ ბარკლი

ალბენ უილიამ ბარკლი (ინგლ. Alben William Barkley; დ. 24 ნოემბერი, 1877 — გ. 30 აპრილი, 1956) — აშშ-ის 35-ე ვიცე-პრეზიდენტი (1949–1953) დემოკრატიული პარტიიდან. ალბენ ბარკლი
მსოფლიო საფეხბურთო ჩემპიონატი 1970

მსოფლიო საფეხბურთო ჩემპიონატი 1970 — ჟიულ რიმეს თასის მე-9 გათამაშება, რომელიც მექსიკაში ჩატარდა. ტურნირის ფინალური ეტაპი 31 მაისიდან 21 ივნისამდე გრძელდებოდა და მასში 16 ეროვნული ნაკრები მონაწილეობდა. მექსიკამ პირველად უმასპინძლა ფიფა-ს მსოფლიო თასის გათამაშებას, ხოლო ბრაზილიის ეროვნულმა ნაკრებმა, მარიო ზაგალოს თავკაცობით, მესამედ მოიპოვა მსოფლიო ჩემპიონის ტიტული. ბრაზილიის ეროვნულ ნაკრებს, რომელმაც ფინალში, მეხიკოს „აცტეკაზე“ იტალია ანგარიშით 4–1 დაამარცხა, ჟიულ რიმეს თასი სამუდამო მფლობელობაში გადაეცა.
ამიერკავკასიის დემოკრატიული ფედერაციული რესპუბლიკა

ამიერკავკასიის დემოკრატიული ფედერაციული რესპუბლიკა — კონფედერაციული რესპუბლიკა, რომელმაც 1918 წლის აპრილ–მაისში იარსება; მასში შედიოდნენ საქართველო, სომხეთი და აზერბაიჯანი. 1918 წლის 10 თებერვალს, ოფიციალურად ჯერ კიდევ რუსეთის შემადგენლობაში, ამიერკავკასიის კომისარიატმა მოიწვია ამიერკავკასიის სეიმი, რომელიც რუსეთის დამფუძნებელი კრებისათვის არჩეული ქართველი დეპუტატებისაგან შედგებოდა. სეიმის თავმჯდომარედ არჩეული იქნა ნიკოლოზ (კარლო) ჩხეიძე. ამიერკავკასიის კომისარიატმა სეიმის მოწვევით ხაზი გაუსვა ამ რეგიონის რუსეთიდან გამოყოფას, თუმცა ოფიციალურად დამოუკიდებლობა არ გამოცხადებულა. 3 მარტს რუსეთმა გერმანიასთან და მის მოკავშირეებთან დადო ბრესტის ზავი, რომელიც ითვალისწინებდა ბათუმის,ყარსისა და არტაანის ოლქების თურქეთისათვის გადაცემას. ზავის პირობები ამიერკავკასიის კომისარიატთან შეთანხმებული არ იყო, რადგან მას არც რუსეთი, არც თურქეთი და გერმანია არ ცნობდნენ. თურქეთი ზავით გადაცემულ ოლქებს ითხოვდა, თუმცა ამიერკავკასიამ ეს მოთხოვნა უარყო და შეეცადა დიპლომატიური გზით მოეგვარებინა შექმნილი ვითარება. 1918 წლის მარტში ქალაქ ტრაპიზონში დაიწყო მოლაპარაკება ამიერკავკასიასა და თურქეთს შორის, თუმცა ამ მოლაპარაკებას ამიერკავკასიისათვის დადებითი შედეგი არ მოჰყოლია. თურქეთის არმიამ საომარი მოქმედებები დაიწყო და აპრილისათვის უკვე დაკავებული ჰქონდათ ბათუმი, ოზურგეთი, მესხეთი. თურქული ჯარების შეჩერება მხოლოდ მდინარე ჩოლოქზე მოხერხდა. 22 აპრილს შექმნილი ვითარების გადასაწყვეტად შეიკრიბა ამიერკავკასიის სეიმი. შეკრებაზე გადაწყდა, რომ ამიერკავკასიის დამოუკიდებლობის ოფიციალურად გამოცხადების შემთხვევაში შესაძლებელი იქნებოდა თურქეთის აგრესიის თავიდან აცილება. ამიტომ, 1918 წლის 22 აპრილს გამოცხადდა დამოუკიდებელი სახელმწიფოს – ამიერკავკასიის დემოკრატიული ფედერაციული რესპუბლიკის შექმნა. მთავრობის თავმჯდომარედ და საგარეო საქმეთა მინისტრად დაინიშნა აკაკი ჩხენკელი. სეიმმა მიიღო გადაწყვეტილება თურქეთთან საზავო მოლაპარაკების გაგრძელების თაობაზე. 26 მაისს საქართველოს ეროვნულმა საბჭომ გამოაცხადა საქართველოს დამოუკიდებლობა და საქართველოს დემოკრატიული რესპუბლიკის დაფუძნება. 28 მაისს საქართველომ ხელი მოაწერა გერმანიასთან ფოთის ხელშეკრულებას, რითაც დაიწყო გერმანიის კავკასიური ექსპედიცია როგორც პოსტ-რევოლუციური არასტაბილურობის დამცველი ოსმალეთის სამხედრო ძალების წინააღმდეგ. აზერბაიჯანმა კი თავად აირჩია ოსმალეთი მოკავშირედ. ამიერკავკასიის სფსრ; საქართველოს დემოკრატიული რესპუბლიკა; სომხეთის დემოკრატიული რესპუბლიკა; აზერბაიჯანის დემოკრატიული რესპუბლიკა; ადფრ-ს მცირე ისტორია დაარქივებული 2012-09-29 საიტზე Wayback Machine. ადფრ-ს რესპუბლიკა, ისტორია და სამხედრო ძალები დაარქივებული 2016-03-06 საიტზე Wayback Machine. ამიერკავკასიის ფედერაციული რესპუბლიკა (1922 – 1936)
2000 წელი მუსიკაში

All Saints (აღდგა 2006 წელს) Art of Noise Ben Folds Five Color Me Badd Pezz (შეცვალა სახელი Billy Talent-ზე) Candlebox dc Talk Drain STH EB3 (rაღდგა 2010 წელს) The Golden Palominos Hi-Standard Hum Jack Off Jill June of 44 Kid Dynamite Knapsack Lifter Puller Luna Sea Luscious Jackson The Make-Up The Paradise Motel (აღდგა 2007 წელს) Phish (ისვენებდა 2002 წლამდე, დაიშალა 2004 წელს) The Posies (აღდგა 2004 წელს) Primus (ისვენებდა 2004 წლამდე) Pure Rage Against the Machine (აღდგა 2007 წელს) Sacred Reich (აღდგა 2007 წელს) Screaming Trees Seaweed (აღდგა 2007 წელს) Skunk Anansie The Smashing Pumpkins (აღდგა 2006 წელს) Son of the Castellan Soul Coughing Symposium Urban Dance Squad The Presidents of the United States of America (1998 წლის შესვენების შემდეგ) ბრიტნი სპირსი - Oops!... I Did It Again ემინემი - The Marshall Mathers LP ფეით ჰილი - Breathe 'N Sync - No Strings Attached სანტანა - Supernatural
იუგოსლავიის მწერლების სია

მწერლების სია, რომელთაც იუგოსლავიის ლიტერატურაში მნიშვნელოვანი ადგილი უჭირავთ. დავიდ ალბახარი ივო ანდრიჩი ვლადიმერ გლიგოროვი დანილო კიში ივან ივანიი ზლატკო კრასნი მიროსლავ კრლეჟა მიხაილო მიხაილოვი მეჰმედ სელიმოვიჩი მლადენ სლოვაცი ალექსანდრ ტიშმა ვიტომილ ზუპანი ბოსნიელ მწერალთა სია ხორვატ მწერალთა სია მაკედონელ მწერალთა სია სერბ მწერალთა სია
2001 წელი მუსიკაში

იხილეთ 2001 წელს ჩამოყალიბებული ჯგუფები იხილეთ 2001 წელს დაშლილი ჯგუფები The Beatles - 1 ენია - A Day Without Rain ჯენიფერ ლოპეზი - J.Lo U2 - All That You Can't Leave Behind Dave Matthews Band - Everyday
2002 წელი მუსიკაში

იხილეთ 2002 წელს ჩამოყალიბებული ჯგუფები იხილეთ 2002 წელს დაშლილი ჯგუფები The Eminem Show - ემინემი Nellyville - ნელი Let Go - ავრილ ლავინი Britney - ბრიტნი სპირსი Laundry Service - შაკირა Silver Side Up - ნიკელბეკი A New Day Has Come - სელინ დიონი 8701 - აშერი Home - დიქსი ჩიკსი Missundaztood - პინკი
Too Old to Rock 'n' Roll: Too Young to Die!

Too Old to Rock 'n' Roll: Too Young to Die! — ბრიტანული პროგრესული როკ-ჯგუფ ჯეთრო ტალის მეცხრე სტუდიური ალბომი, გამოცემული 1976 წელს. ეს არის ჯგუფის პირველი ალბომი ბას-გიტარისტ ჯენ გლესკოკის მონაწილეობით, ისევე, როგორც ჯგუფის უკანასკნელი კონცეპტუალური ალბომი. მისი სიუჟეტი აღწერა რეი ლომასს, ასაკში შესულ როკ-მუსიკოსს ალბომი თავდაპირველად ჩაფიქრებული იყო, როგორც როკ მიუზიკლი. მასში საუბარი იყო როკ ვარსკვლავ რეი ლომასზე, რომელიც ვიქტორინაში მოიგებს დიდი რაოდენობის ფულს. მაგრამ იგი მოულოდნელად აღმოაჩენს, რომ საზოგადოება ისე შეიცვალა, რომ იგი არავის სჭირდება და იგი ვერ გაერთობა ამ ფულით ისე, როგორც ეს 1950-იანებში ხდებოდა. სასოწარკვეთილებაში ჩავარდნილი ლომასი შეეცდება თავი მოიკლას, მაგრამ გაურკვეველი დროით თავს ამოჰყოფს ჰოსპიტალში. როდესაც იღვიძებს, იგი აღმოაჩენს, რომ ირგვლივ ყველაფერი შეიცვალა და მისი ჩაცმულობის სტილი და მუსიკა კვლავ პოპულარულია. პლასტიკური ქირურგიის დახმარებით იგი 20 წლით უფრო ახალგაზრდა ჩანს. იგი კვლავ იქცა სენსაციად და ახალგაზრდა თაობა ცდილობს მიბაძოს მას. ალბომს თან ახლავს კომიქსის სახით წარმოდგენილი ისტორია. დისკის სიმღერების თანმიმდევრობა და მათში მოთხრობილი ისტორია სინამდვილეში არ ემთხვევა ამ კომიქსს. იენ ანდერსონის თქმით, ეს ალბომი არ იყო მასზე, როგორც ასაკოვან სიმღერების ავტორზე, რადგან იმ პერიოდში იგი ახალგაზრდა იყო. მას უბრალოდ სურდა ჩვენება, თუ როგორ იცვლება თაობები და მუსიკალური გემოვნებები და რომ ძველი კვლავ ბრუნდება მოდაში. Rolling Stone-ში არ მოეწონათ ალბომის „არეულ-დარეული“ სიუჟეტი. „იან ანდერსონმა უნდა მიაქციოს ყურადღება მუსიკას, ვინაიდან თხრობა აშკარად არ ეხერხება“. ამასთან, იგივე მიმოხილვაში ანდერსონის მუსიკალური კომპოზიციის აგების ნიჭს ხაზი გაესვა, ისევე, როგორც მარტინ ბარის გიტარის პარტიებს. კრის უელჩიც Melody Maker ალბომს არაერთგვაროვან შეფასებას აძლევდა. იგი წერდა, რომ „სურდა ბერიმორ ბარლოუს რიტმის თავისუფლება ან მოულოდნელობები მარტინ ბარის გიტარისგან“. ამავე დროს, იგი მაღალ შეფასებას აძლევდა ანდერსონის პოეზიას. AllMusic-ის მიმოხილვაში დისკს ეწოდება „ჯეთრო ტალის კატალოგში ერთ-ერთი უმნიშვნელო ექსპერიმენტი“. ყველა სიმღერის ავტორი — იენ ანდერსონი. Too Old to Rock 'n' Roll (1976) AllMusic-ზე Too Old to Rock 'n' Roll (2002) AllMusic-ზე (დამატებითი სიმღერებით) ↑ Hung, Steffen. Jethro Tull - Too Old To Rock 'N' Roll, Too Young To Die. ციტირების თარიღი: 1 ივნისი 2021 ↑ Jethro Tull - Too Old to Rock ‘n’ Roll: Too Young to Die! (23 აპრილი 1976). JethroTull.com (1976-04-23). ციტირების თარიღი: 2015-05-01. ↑ Jethro Tull Press: Guitar World - Tull Tales (სექტემბერი 1999). TullPress.com. ↑ 4.0 4.1 William Ruhlmann. Jethro Tull - Too Old to Rock 'n' Roll: Too Young to Die! (1976) album review, credits & releases. AllMusic. ციტირების თარიღი: 2015-05-01. ↑ 5.0 5.1 McGee, დევიდ (26 აგვისტო 1976). „Jethro Tull - Too Old to Rock 'n' Roll: Too Young to Die! (1976) album review“. Rolling Stone. ციტირების თარიღი: 2015-05-01. ↑ 6.0 6.1 Jethro Tull Press: Jethro Tull - Too Old to Rock 'n' Roll: Too Young to Die! (1976) album review by Chris Welch on Melody Maker (8 მაისი 1976). TullPress.com (1976-05-08). ციტირების თარიღი: 2015-05-01.[მკვდარი ბმული] ↑ Jethro Tull reviews, music, news. SputnikMusic.com. ციტირების თარიღი: 2015-05-01.
Stormwatch (ალბომი)

Stormwatch — ბრიტანული პროგრესული როკ-ჯგუფ ჯეთრო ტალის მეთორმეტე სტუდიური ალბომი, გამოცემული 1979 წელს. იგი ითვლება უკანასკნელ დისკად ჯგუფის ფოლკ-როკულ ტრილოგიაში, წინა ორ სტუდიურ ალბომთან ერთად. დისკის სიმღერებში საუბარია ტექნოლოგიებზე და მომავალ აპოკალიფსზე, რომელსაც აუცილებლად ექნება ადგილი, თუკი ადამიანი არ დაუფიქრდება, როგორ ეპყრობა ბუნებას. 2004 წელს გამოიცა ამ ალბომის რემასტერი ოთხი დამატებითი სიმღერით. ეს არის ჯეთრო ტალის უკანასკნელი სტუდიური ალბომი, რომელზეც მუშაობდა 1970იანი წლების კლასიკური შემადგენლობა. ჯონ გლასკოკი უკრავს მხოლოდ სამ სიმღერაში - Flying Dutchman, Orion, და Elegy. ალბომზე იენ ანდერსონი უკრავს ბას გიტარაზეც. ინსტრუმენტული კომპოზიცია Elegy ეკუთვნის დევიდ პალმერს. ყველა სიმღერის ავტორი — იენ ანდერსონი, გარდა მითითებულისა. Stormwatch Discogs-ზე ↑ Jethro Tull singles. ↑ Jethro Tull singles. ↑ Eder, Bruce. Stormwatch (1979) AllMusic-ზე ↑ Larkin, Colin (2007). The Encyclopedia of Popular Music, 4th, Oxford University Press. ISBN 978-0195313734.  ↑ Jethro Tull reviews, music, news. ციტირების თარიღი: 19 მაისი, 2021 ↑ Kent, David (1993). Australian Chart Book 1970–1992, illustrated, St Ives, N.S.W.: Australian Chart Book, გვ. 155. ISBN 0-646-11917-6.  ↑ "RPM-ის საუკეთესო ალბომები: გამოცემა 7859a." RPM. კანადის ბიბლიოთეკა და არქივები. წაკითხვის თარიღი 27 აპრილი, 2018. ↑ "Offiziellecharts.de – Jethro Tull – Stormwatch" (გერმანულად). GfK Entertainment Charts. ↑ "Jethro Tull – Stormwatch". Charts.org.nz. Hung Medien. ↑ "Jethro Tull – Stormwatch". Norwegiancharts.com. Hung Medien. ↑ "Jethro Tull | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 22 აპრილი, 2018. ↑ „Jethro Tull ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 22 აპრილი, 2018. ↑ "Jethro Tull - Stormwatch" (გერმანულად). Austriancharts.at. Hung Medien. ↑ "Jethro Tull – Stormwatch" (ჰოლანდიურად). Ultratop.be. Hung Medien. ↑ "Jethro Tull – Stormwatch" (ფრანგულად). Ultratop.be. Hung Medien. ↑ „Dutchcharts.nl – Jethro Tull – Stormwatch“ (ჰოლანდიურად). Hung Medien. წაკითხვის თარიღი 28 ოქტომბერი, 2019. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. ↑ "Jethro Tull – Stormwatch". Spanishcharts.com. Hung Medien. ↑ "Jethro Tull – Stormwatch". Swisscharts.com. Hung Medien. ↑ Canadian album certifications – Jethro Tull – Stormwatch. Music Canada. ↑ American album certifications – Jethro Tull – Stormwatch. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
Stand Up (ჯეთრო ტალის ალბომი)

Stand Up — ბრიტანული პროგრესული როკ-ჯგუფ ჯეთრო ტალის მეორე სტუდიური ალბომი, გამოცემული 1969 წელს. მის ჩაწერამდე კოლექტივი დატოვა გიტარისტმა მიკ აბრაჰამსმა - მას სურდა, რომ ჯგუფს დაეცვა წინა სტუდიური დისკის ბლუზური ჟღერადობა, ხოლო ანდერსონს სხვა მუსიკალური ფორმების ძიების სურვილი ჰქონდა. Stand Up არის პირველი ალბომი, რომელზეც ანდერსონს ეკუთვნის მუსიკაც და ლირიკაც. იგი ოდნავ სხვა მიმართულებით მიდის, ვიდრე წინა ალბომი, იყენებს კელტური, ტრადიციული ხალხური და ევროპული კლასიკური მუსიკის ელემენტებს. ინსტრუმენტული Bourée აგებულია იოჰან სებასტიან ბახის ამავე სახელწოდების ნაწარმოებზე. ალბომი მოხვდა ბრიტანული ჩარტების #1 ადგილზე. ორიგინალური გრამფირფიტის ყდა იშლებოდა შუაში და მსმენელი ხედავდა ჯგუფის ოთხ წევრს, რომელიც დგებოდა (აქ ცოცხლდებოდა ალბომის სახელწოდება) - მათი ფიგურები ამოჭრილი იყო მუყაოსგან და, გარეკანის ყოველი გაშლისას ეს ფიგურებიც ზევით იწეოდნენ. 1969 წელს ალბომმა მიიღო გამოცემის New Musical Express პრიზი წლის საუკეთესო გარეკანისთვის. ინფორმაცია საიტზე Discogs ↑ Jethro Tull singles. ↑ Eder, Bruce. Jethro Tull - Stand Up review. AllMusic. ციტირების თარიღი: 19 მარტი, 2016 ↑ Rusk, Bruce. (2019)The Daily Vault Music Reviews : Stand Up. dailyvault.com. ციტირების თარიღი: 29 იანვარი, 2019 ↑ Larkin, Colin (2007). Encyclopedia of Popular Music, 5th, Omnibus Press. ISBN 978-0857125958.  ↑ Murphy, Sean (2 დეკემბერი, 2010). „Jethro Tull - Stand Up (Expanded Collector's Edition)“. PopMatters. ციტირების თარიღი: 19 მარტი, 2016. შეამოწმეთ თარიღის პარამეტრი |access-date= და |date=-ში (დახმარება) ↑ Rossi, Marco (დეკემბერი, 2010). „Jethro Tull - Stand Up: Collector's Edition“. Record Collector (383). ციტირების თარიღი: 19 მარტი, 2016. შეამოწმეთ თარიღის პარამეტრი |access-date= და |date=-ში (დახმარება) ↑ Gerson, Ben (13 December 1969). „Records“. Rolling Stone. San Francisco: Straight Arrow Publishers, Inc. (48): 52. ციტირების თარიღი: 8 ნოემბერი, 2016. შეამოწმეთ თარიღის პარამეტრი |access-date=-ში (დახმარება) ↑ The Rolling Stones Album Guide. 3:rd ed., 1992. ↑ Pardo, Pete. (2005)Review: 'Jethro Tull: Stand Up (2CD and DVD edition) – Sea of Tranquility – The Web Destination for Progressive Music!. SeaOfTranquility.org. ციტირების თარიღი: 19 აგვისტო, 2019 ↑ Christgau, Robert (26 თებერვალი, 1970). „Consumer Guide“. The Village Voice. ციტირების თარიღი: 6 იანვარი, 2017. შეამოწმეთ თარიღის პარამეტრი |access-date= და |date=-ში (დახმარება)
თებერვალი 2008

თებერვალი 2008 ნაკიანი წლის მეორე თვეა. დაიწყო პარასკევს და დამთავრდა 29 დღის შემდეგ პარასკევს.
ასლან მასხადოვი

ასლან ალის ძე მასხადოვი (ჩეჩ. Аслан Али кӏант Масхадан, რუს. Аслан Алиевич Масхадов) (დ. 21 სექტემბერი, 1951 ― გ. 8 მარტი, 2005, სოფ.ტოლსტოი-იურტი) — ჩეჩნეთის პრეზიდენტი. 1972 დაამთავრა თბილისის საარტილერიო სასწავლებელი. 1981 დაამთავრა ლენინგრადის საარტილერიო აკადემია. სამხედრო სამსახური განაგრძო უნგრეთში, სსრკ-ის ჯარის რიგებში, სადაც ეკავა დივიზიონის მეთაურის პოსტი. 1986 თვითმავალი საარტილერიო პოლკის მეთაურია ვილნიუსში. 1992 წელს მასხადოვი სამშობლოში ბრუნდება, სადაც ჩეჩნეთის რესპუბლიკა-იჩქერიის პირველი პრეზიდენტის ჯოჰარ დუდაევის გადაწყვეტილებით ინიშნება ჩრი-ის შეიარაღებული ძალების გენშტაბის უფროსის მოადგილედ. 1993-1994 მონაწილეობს პრეზიდენტის საწინააღმდეგოდ მიმართული პრომოსკოვური განწყობების მქონე ე.წ. ოპოზიციის შეიარაღებული გამოხდომების ჩახშობაში. შემდგომში იგი უძღვება გენშტაბს. 1994-1996 რუსეთ-ჩეჩნეთის პირველ ომში პროფესიონალი სამხედრო ა. მასხადოვი წარმატებით იბრძვის კრემლის აგრესიის წინააღმდეგ. 1995 პრეზიდენტ დუდაევის გადაწყვეტილებით, მასხადოვს მიენიჭა ბრიგადის გენერლის წოდება. 1997 27 იანვარს გამართულ დემოკრატიულ არჩევნებში იჩქერიის მოსახლეობის უდიდესმა ნაწილმა ქვეყნის პრეზიდენტად აირჩია ასლან მასხადოვი. რუსეთ-ჩეჩნეთის მეორე ომის დროს 2000 წელს მოსკოვმა მასზე ძებნა გამოაცხადა. საქმე ის არის, რომ ჩრი-ის პირველი პრეზიდენტის ჯ. დუდაევის მკვლელობის 21 აპრილი 1996 შემდეგ, კრემლის მესვეურნი იმედოვნებდნენ, რომ ჩეჩნეთის სათავეში მათი პოლიტიკური პარტნიორი მოვიდოდა, მაგრამ მასხადოვმა მცირედით არ გადაუხვია დამოუკიდებლობის კურსს და ბოლომდე უერთგულა მისი წინამორბედის მიერ განცხადებულ იდეას. განვითარებული მოვლენების გამო, იჩქერიის პრეზიდენტი იძულებული გახდა იატაკქვეშეთში გადასულიყო, რის გამოც ძალაუფლების ნაწილი იჩქერიაში მოსკოვმა იგდო ხელთ. აღსანიშნავია, რომ მისი გავლენა ფართო მასებში არ შესუსტებულა, ხოლო შეიარაღებული ძალების უდიდესი ნაწილი კვლავ მის განკარგულებაში იყო. 2005 წლის 8 მარტს, სოფელ ტოლსტოი-იურტში პრეზიდენტი მასხადოვი მოკლულ იქნა რუსეთის ფედერალური ძალების მიერ. ანდრე გლუკსმანი - ჩეჩნეთის დე გოლი
ბადენტერის კომისია

ბადენტერის კომისია (ოფიციალური ინგლისურენოვანი სახელწოდება: Arbitration Commission of the Peace Conference on the Former Yugoslavia, ასევე Badinter Arbitration Committee) იყო ევროპის თანამეგობრობის სამშვიდობო კონფერენციების იურიდიული საკითხების დამდგენი მსაჯული კომისია მიძღვნილი 90–იანი წლების იუგოსლავიისადმი. ეს კომისია 1991 წლის 27 აგვისტოს შეიქმნა ევროპის გაერთიანებაში და მისი სახელი ფრანგი საკონსტიტუციო მოსამართლის რობერ ბადენტერის გამო დაერქვა მას. რობერ ბადენტერი თავმჯდომარეობდა ამ კომისიას და მის მუშაობაში მონაწილეობას იღებდნენ გერმანიის, იტალიის, ესპანეთისა და ბელგიის წამყვანი საკონტიტუციო მოსამართლეები. კომისიამ შეიმუშავა გარკვეული რჩევები იუგოსლავიასთან დაკავშირებით; მისი კონსტიტუირებადი ერთეულების (ხორვატიისა და სლოვენიის) საერთაშორისო სამართლის შესაბამისად ცნობა–არცნობის შესახებ. 1991 წლის 7 დეკემბერს კომისია მივიდა დასკვნამდე, რომ იუგოსლავიის სოციალისტური ფედერაციული რესპუბლიკა თვითდაშლის პროცესში იმყოფება, რაც გამოიწვია ფედერალური ორგანოების მიერ ქმედითუნარიანობის დაკარგვამ, რომ ფედერალური რესპუბლიკების ამოცანად რჩება დაადგინონ სახელმწიფოთა მემკვიდრეობა. მას შემდეგ, რაც 1991 წლის ევროპის თანამეგობრობის მინისტრთა საბჭოს საგანგებო სხდომამ დაამტკიცა მთავარი მიმართულებები ახალ სახელმწიფოთა ცნობის შესახებ აღმოსავლეთ ევროპასა და საბჭოთა კავშირში, კომისიას დაევალა ცნობის სხვა შუამდგომლობათა შესახებ ექსპერტიზების მომზადება. Alain Pellet: The Opinions of the Badinter Arbitration Committee: A Second Breath for the Self-Determination of Peoples. Online: [1] დაარქივებული 2008-05-17 საიტზე Wayback Machine.
War Child (ალბომი)

War Child — ბრიტანული პროგრესული როკ-ჯგუფ ჯეთრო ტალის მეშვიდე სტუდიური ალბომი, რომელიც გამოვიდა 1974 წელს. თავდაპირველად ჯგუფს სურდა ფილმის გადაღება და მისთვის მუსიკალური დისკის ჩაწერა, თუმცა, კინოსტუდიის წარუმატებელი ძიების შემდეგ იგი საბოლოოდ იქცა 10 სიმღერისგან შემდგარ სტუდიურ ალბომად. ფილმის სცენარში შავი კომედიის ფორმით გადმოცემულია მოზარდი გოგონას ისტორია, რომელიც გარდაცვალების შემდეგ ხვდება საიქიოში. იქ მას ესაუბრებიან ღმერთი, წმინდა პეტრე და ეშმაკი. ფილმში უნდა ეთამაშა რამდენიმე ცნობილ მსახიობს. ალბომისთვის დაიწერა ორი სიმღერა, Quartet და WarChild Waltz. ორივე შეტანილია მხოლოდ კრებულში 20 Years of Jethro Tull და ალბომის 2002 წლის გამოცემაში. 1972-1973 წლების სესიების შემდეგ შემორჩენილი Only Solitaire, Bungle in the Jungle და Skating Away on the Thin Ice of a New Day დაემატა სიმღერების სიას. გარეკანზე გამოტანილია მელბურნის ხედი. ყველა სიმღერის მუსიკის ავტორი — იენ ანდერსონი. იენ ანდერსონი - ფლეიტა, აკუსტიკური გიტარა, საქსოფონი, ვოკალი ბერიმორ ბარლოუ - დასარტყმელი საკრავები, პერკუსია მარტინ ბარი - ელექტრონული გიტარა, კლასიკური გიტარა ჯონ ევანი - ფორტეპიანო, ორგანი, სინთეზატორი ჯეფრი ჰემონდი - ბას გიტარა, კონტრაბასი დევიდ პალმერი - ორკესტრის არანჟირება War Child (1974) AllMusic-ზე War Child (2002) AllMusic-ზე (დამატებებით) War Child - ფილმის სიუჟეტის ნაწყვეტი დაარქივებული 2006-06-21 საიტზე Wayback Machine. ↑ https://www.allmusic.com/album/r618622 ↑ Jethro Tull singles. ↑ Jethro Tull singles. ↑ Bruce Eder. Jethro Tull - War Child (1974) album review, credits & releases at AllMusic.com. AllMusic. ციტირების თარიღი: 2015-05-01 ↑ Larkin, Colin (2007). The Encyclopedia of Popular Music, 4th, Oxford University Press. ISBN 978-0195313734.  ↑ Konjović, Slobodan. „Jethro Tull – War Child“. Džuboks (სერბული). Gornji Milanovac: Dečje novine (6 (second series)): 24. ↑ Jethro Tull Press: Rolling Stone: Jethro Tull - War Child (1974) review (19 December 1974). Tullpress.com (1974-12-19). ციტირების თარიღი: 2015-05-01 ↑ Jethro Tull - War Child (1974) album review. Sputnikmusic.com (2006-03-16). ციტირების თარიღი: 2015-05-01
J-Tull Dot Com

J-Tull Dot Com — ბრიტანული პროგრესული როკ-ჯგუფ ჯეთრო ტალის მეოცე სტუდიური ალბომი. იგი გამოვიდა 1999 წელს. ალბომის სახელწოდებაში გამოყენებულია ჯგუფის ოფიციალური საიტის მისამართი. ეს არის ჯგუფის პირველი ალბომი 1995 წლის Roots to Branches-ის შემდეგ. მასში კვლავ ერთმანეთს ერწყმის პროგრესული, მძიმე და არტ-როკი და აღმოსავლეთ ევროპის მუსიკის ელემენტები. ეს არის ჯგუფის ერთადერთი ალბომი, რომელზეც ენდრიუ გიდინგზიც და ჯონათან ნოისიც უკრავენ, თუმცა ორივე ჯეთრო ტალის წევრად რჩებოდა 2007 წლამდე - საბოლოოდ, ეს იყო ჯგუფის ყველაზე ხანგრძლივი შემადგენლობა (მან კიდევ ერთი ალბომი,The Jethro Tull Christmas Album ჩაწერა). ინფორმაცია საიტზე Discogs ↑ Little, Patrick. J-Tull Dot Com AllMusic-ზე ↑ Nathanson, Ian. CANOE – JAM! Music – Artists – Album Review: J-TULL DOT COM. jam.canoe.ca. ციტირების თარიღი: 17 May 2012. ↑ Jethro Tull Press: Mojo, September 1999. Tullpress.com. ციტირების თარიღი: 2015-05-01.
ჯორჯ ჰარისონის დისკოგრაფია

აქ წარმოდგენილია ჯორჯ ჰარისონის დისკოგრაფია.